b'\n_START_ARTICLE_\nLenkijos transportas\n_START_PARAGRAPH_\nLenkijos transporto sistem\xc4\x85 sudaro \xc5\xa1alies sausumos, gele\xc5\xbeinkeli\xc5\xb3 keliai ir oro transportas. Kadangi Lenkija yra centrin\xc4\x97je Europoje, jos transporto sistema labai svarbi \xc5\xa1alies ekonomikai.\n_START_SECTION_\nSausumos keliai\n_START_PARAGRAPH_\nLenkijos sausumos keli\xc5\xb3 sistem\xc4\x85 sudaro 412 264\xc2\xa0km, i\xc5\xa1 kuri\xc5\xb3 131 863\xc2\xa0km yra nepadengti danga (2011\xc2\xa0m.). Pagrindiniai \xc5\xa1alies keliai priskiriami nacionalinei grupei (lenk. Droga krajowa), sudarantys 18 801\xc2\xa0km. \xc5\xa0ie keliai \xc5\xbeymimi raudonais \xc5\xbeymekliais. Antri pagal svarb\xc4\x85 Lenkijoje yra regioniniai keliai (lenk. Droga wojew\xc3\xb3dzka), \xc5\xbeymimi geltona spalva. J\xc5\xb3 tinklas sudaro 28 476\xc2\xa0km._NEWLINE_2012\xc2\xa0m. \xc5\xa1alyje automagistral\xc4\x97s sudaro 1 330\xc2\xa0km, o greitkeliai\xc2\xa0\xe2\x80\x93 1 144\xc2\xa0km.\n_START_SECTION_\nVandens keliai\n_START_PARAGRAPH_\n\xc5\xa0alyje vandens keliai sudaro j\xc5\xabros ir upi\xc5\xb3 kelius. Baltijos j\xc5\xabros pakrant\xc4\x97je yra daug dideli\xc5\xb3 uost\xc5\xb3._NEWLINE_Vienas did\xc5\xbeiausi\xc5\xb3 \xc5\xa1alies uost\xc5\xb3 yra Gdansko uostas. 2015\xc2\xa0m. jis aptarnavo 35,9 milijonus ton\xc5\xb3 krovini\xc5\xb3. Antras pagal \xc5\xa1\xc4\xaf rodikl\xc4\xaf yra Gdyn\xc4\x97s uostas \xe2\x80\x93 jis aptarnavo 15,5 milijon\xc5\xb3 ton\xc5\xb3 krovini\xc5\xb3._NEWLINE_Keleivi\xc5\xb3 kruizais Baltijos j\xc5\xabroje u\xc5\xbesiima tokios Lenkijos kompanijos kaip Unity Line, Polferries ir Stena Line.'